Oorlogsmisdadiger Blair kry skop onder die sitvlak – praag.co.za
Sy bedanking kom te midde van Anglo-Amerikaanse pogings om kernsamesprekings met Iran te voltrek tot hulle voordeel.
Behalwe dat Blair se posbeskrywing aangedui het dat hy vrede in die Israelse konflik met die Palestyne sal probeer bewerkstellig vir die agt jaar wat hy as vredesgesant gedien het, was sy ander taak om vyande teen Iran saam te snoer.
Hy het kennelik klaaglik misluk as gesant van die "Kwartet" (waaronder die VSA, Rusland, die EU en VN verstaan word) om vrede te skep.
In sy termyn het Israel 'n bloedige aanval op Palestynse burgerlikes geloods.
Blair het sy bedanking skriftelik aan die VN se sekretaris-generaal gestuur. Selfs ondersteuners van hom sê Blair het "min impak" op die situasie in die Midde-Ooste gehad.
Blair het nooit om verskoning gevra vir die politieke ramp in Irak nie, waar ISIS vandag oorheers.
Hy het eenvoudig vier jaar later in Jerusalem opgedaag met 'n span wat honderde miljoene in akkommodasie en lugtariewe verkwis het, en daarin geslaag om absoluut niks in byna 'n dekade te vermag nie, behalwe chaos.
Dit het hy reggekry deur glo meer as 100 keer na die gebied te reis!
Skrywer praagGepubliseer op 28 Mei 2015 28 Mei 2015 Kategorieë Internasionale nuus, NuusSleutelwoord EU, Irak, ISIS, Israel, konflik, Kwartet, oorlog, palestyne, Rusland, VN, vrede, VSA